יצחק תורג'מן

איציק (יצחק) תורג'מן (נולד בשנת 1969) הוא אלוף במילואים בצה"ל. שימש ראש אגף הטכנולוגיה והלוגיסטיקה, ראש חטיבת המבצעים באמ"ץ, ראש מטה זרוע היבשה, מפקד עוצבת "געש", מזכיר צבאי לשר הביטחון ומפקד חטיבה 401. עם גיוסו לצה"ל בשנת 1987 שובץ תורג'מן בחיל השריון, שם עבר הכשרה כלוחם, קורס מפקדי טנקים וקורס קציני שריון. הוא שימש כמפקד מחלקה, מפקד פלוגה ותפקידים נוספים, כולל תפקיד סגן מפקד גדוד 195 של חטיבה 500. בהמשך שימש כמפקד גדוד 46 בחטיבה 401, בעת נסיגת צה"ל מרצועת הביטחון בלבנון. לאחר מכן שימש כקצין אג"ם אוגדה ומפקד המרכז לאימונים באש במל"י. בשנת 2003 מונה למפקד חטיבה במילואים 278 (עוצבת קרני ראם) שבאוגדה 380 (היום אוגדה 252). לאחר מלחמת לבנון השנייה מונה למפקד חטיבה 401 ובמקביל כמפקד חטיבת מכבים. לאחר מכן שימש כראש מחלקת המבצעים בחטיבת המבצעים במטכ"ל. בתפקידו הבא מונה לראש חטיבת כוח האדם בזרוע היבשה בדרגת תא"ל אולם כעבור מספר חודשים מונה למזכיר צבאי לשר הביטחון. ביולי 2013 מונה למפקד עוצבת געש, והוביל אותה בין היתר במבצע צוק איתן. באוקטובר 2015 מונה לראש מטה זרוע היבשה. במרץ 2016, אחרי ביטול מינויו של אופק בוכריס, הוחלט על מינויו של תורג'מן לראש חטיבת המבצעים באמ"ץ, וב-19 ביוני נכנס לתפקידו. ב-16 באפריל 2018 הועלה לדרגת אלוף וב-2 במאי מונה לראש אגף הטכנולוגיה והלוגיסטיקה. סיים את שירותו הצבאי בנובמבר 2021. האלוף תורג'מן הוביל באט"ל מהלך של שילוב יכולות ממספר גופים לוגיסטיים שונים תחת פיקודו למרחב מסוים. באמצעות שיטה זו פיתח רשת לוגיסטית ענפה אשר מביאה לידי ביטוי "שלם לוגיסטי, טכנולוגי ורפואי" לכוחות בשטח. הרשת פועלת בשגרה אך מוכוונת בבניין הכוח למלחמה, תודות לאיחוד מערכים שלא פעלו בעבר בשיתוף, הרשת מצליחה לשפר עצמה תוך כדי תנועה ולמקסם את היכולות בהיבטי שינוע, הפצה ואחסנה. תורג'מן הניח תשתית תפיסתית ופיזית לקראת הקמת מרכז הספקה אחוד (המהר"ס) אשר איחד מספר מרכזים לוגיסטיים במשקי הצל"ם, חלפים, ציוד פרט ויחידה, תזקיקים, דלק, מזון וציוד רפואי. עם פרוץ מגפת הקורונה בתחילת שנת 2020, החל צה"ל באמצעות אגפיו בהתאמת אופן התפקוד עם המציאות החדשה שהתפתחה התפרצות הנגיף בוצעו בצה"ל שינויים מרחיקי לכת בניסיון לשלב התנהלות מול המגפה לצד האתגרים הצבאיים הקבועים. לכך נדרש האלוף תורג'מן, כמפקדו של קצין הרפואה הראשי ושל ראש חטיבת הלוגיסטיקה (חטיבת ההפעלה הלוגיסטית). אט"ל באמצעות כלל גופיו ביצע התאמה מהירה. דוגמה לכך: גיוס חובשים, אריזת מנות מזון, ציוד רפואי וכללי והפצתו לאזרחי המדינה. עוד פעלו באט"ל להתאים את מערך התחבורה פנים צה"ל בשל הגבלת כמות הנוסעים בכל אוטובוס, וזאת באמצעות הפעלת אפליקציה ייעודית שתוצרה המרכזי היה - איסוף חיילים ממרכזי הערים ישירות לבסיס תחת עקרון של צמצום מגע עם אזרחים וכלכלה שיתופית בין יחידות. התהליך המורכב ביותר היה מבצע חיסונים רחב היקף פנים צה"לי אותו קיבל אט"ל כמשימה. בטווח זמן של של מספר ימים הפעיל אט"ל מתחמי חיסונים בפריסה ארצית. אט"ל המהווה גוף ביצוע מטכ"לי רב זרועי (אוויר, ים ויבשה) עתיר בכוח אדם סדיר, קבע ואזרחים עובדי צה"ל. לנוכח היקף המשרתים באגף, אשר נחשף למערך תומכי הלחימה ביתר שאת בתפקיד זה, הוביל[דרוש מקור] שינויים מבניים והחלטות פיקודית מורכבות על מנת להביא לידי מיצוי את כוח האדם באגף. כראש אט"ל היה בין החתומים על מסמך ביקורת שקרא למודל פיקודי חדשני בשם "פיקוד רשתי": "התרבות והערכים המובילים הנוכחיים בצה"ל מאופיינים בנכסיות, בסגירות ובבדלנות, באגו, בבעלות ובתחרות על יוקרה. אלו הושרשו והעמיקו עם השנים והפכו לסכרים שהם בגדר אנטיתזה לתפיסה רשתית ורב-ממדית המחייבת הובלה מתוך מקום פתוח, מופחת אגו, משתף, תורם למאמץ ומאפשר". האלוף תורג'מן הוביל את הפורום הלוגיסטי הלאומי שתכליתו: תגבור שיתופי פעולה בין ארגונים ממשלתיים, חיזוק השת"פ וביטול כפילויות על מנת להביא להתייעלות כלכלית מדיה וקבצים בנושא יצחק תורג'מן בוויקישיתוף חנן גרינברג, מהפכת האימונים בצה"ל: לומדים לישון בטנקים, באתר ynet, 20 בדצמבר 2006 עמיר רפפורט, תורג'מן-המזכיר הצבאי של ברק, "ישראל דיפנס", ‏ 2 בינואר 2012 לילך שובל, "השירות בצבא הוא לא עניין כלכלי", באתר ישראל היום, 20 באוגוסט 2015 טל לב-רם, ‏"חברת הלוגיסטיקה של המדינה": מפקד אט"ל מתרגל לשגרה החדשה, באתר מעריב אונליין, 15 באפריל 2020 לילך שובל, אלוף איציק תורג'מן על תומכי הלחימה: "אל תקראו להם ג'ובניקים", באתר ישראל היום, 23 בספטמבר 2021 טל לב-רם, ‏אלוף איציק תורג'מן מזהיר מתרחיש הפרעות במגזר הערבי: "לא ניסע מוואדי ערה", באתר מעריב אונליין, 12 בנובמבר 2021 מאמרים מפרי עטו מנהיגות רשתית בעידן רב ממדי, מערכות 487, מרץ 2020 חנן גרינברג, מהפכת האימונים בצה"ל: לומדים לישון בטנקים, באתר ynet, 20 בדצמבר 2006. 'מדוע הטיל צה"ל שטח צבאי סגור?' - חדשות מדיניות ופוליטיקה, באתר ערוץ 7 עמוס הראל, הרמטכ"ל קידם את הקצין שבגזרתו נחטף גלעד שליט לתפקיד מח"ט גולני, באתר הארץ, 8 באוקטובר 2007. ניר דבורי, ‏המינויים במטכ"ל: הצבא עובר רענון, באתר ‏מאקו‏, 29 באוקטובר 2012. יואב זיתון, "ארגוני טרור חסרי מעצורים יפעלו בגולן הסורי", באתר ynet, 31 ביולי 2013 "מח"ט גולני הודיע לי שנפצע - ונעלם מהקשר", באתר וואלה, 27 בספטמבר 2014. יוחאי עופר, הרמטכ"ל הורה על שורת מינויים בכירים בצבא, באתר nrg‏, 22 בספטמבר 2014. "במקום בוכריס: רח"ט המבצעים הבא - תא"ל איציק תורג'מן", באתר וואלה, 14 במרץ 2016. טקס החלפת ראש אגף הטכנולוגיה והלוגיסטיקה, באתר צה"ל, 2 במאי 2018 אלוף מישל ינקו נכנס לתפקידו כראש אגף הטכנולוגיה והלוגיסטיקה, באתר צה"ל, 24 בנובמבר 2021 תרגיל הפתע של אגף הטכנולוגיה והלוגיסטיקה, באתר www.idf.il המאמצים שעשה אגף הטכנולוגיה והלוגיסטיקה במלחמה נגד נגיף הקורונה, באתר www.idf.il "שאט"ל" - מערך הסעות מיוחד לחיילי צה"ל, באתר www.israelhayom.co.il ערוץ 7, "התרבות בצה״ל מאופיינת בבדלנות, אגו ותחרות על יוקרה", באתר ערוץ 7, 16 באפריל 2020 פורום הלוגיסטיקה הלאומי התכנס בבית נבאללה, באתר ערוץ 7